text: Aberdeenshire
  
  publiceret: 2009-01-28 21:28:46+01:00
  Aberdeenshire, amt og tidligere grevskab i Østskotland; 6313 km2; 226.800 indb. (2001). Aberdeenshire var nedlagt som administrativ region 1975-96, hvor det indgik som en del af regionen Grampian. Amtet har sin administration i Aberdeen, som dog er udskilt fra Aberdeenshire. Amtet er kendt for sit kødkvæg, men rummer tillige bl.a. byerne Peterhead, Fraserburgh og Inverurie.